text: Priskrig på alkohol
  01 december 2010 kl. 08.56
  Billige drukture i Horsens.
  Konkurrencestyrelsen har givet en af Horsens værtshusejere medhold i, at det er OK at lave priskrig på alkohol.
  Bevillingsnævnet havde ellers forsøgt at undgå sanseløst fulde unge i gaderne ved at kræve, at restauratørerne tager faste priser for alkohol. For eksempel at shots koster 15 kroner og en breezer 25 kroner.
  Formanden for bevillingsnævnet, socialdemokraten Peter Sørensen, er skuffet.
  - Det er ærgerligt, hvis det viser sig, at vi ikke kan lave aftaler med vores restauratører mere omkring det, som jeg vil kalde et prisniveau, der er til gavn for alle. Både de unge mennesker, og de omgivelser de er i, siger han til P4 Østjylland.
  